uncha katta bo'lmagan guruhlari yarim o'troqlikda yashab, lalmikor dehqonchilik va bog'dorchilik 83 bilan birga, an'anaviy mashg'ulotlari - yaylov chorvachiligi bilan shug'ullanib kelganlar . Ana shunday turk va turklashgan mo'g'ul qabilalardan ba'zi birlari haqida to'xtab o'tishni lozim topdik. XIII asrning 60-yillarida tashkil topgan Chig'atay ulusiningTemur va temuriylar saltanatining tayanch etnik guruhlaridan biri barloslar bo'lgan. Ular Amir Temur boshchilligida mo'g'ullar hukmronligini Movarounnahrda barham topishida faol qatnashib, mamlakat ichki hayotining barcha jabhalarida oldingi saflarda bo'lganlar. Amir Temir o'g'il va nabiralariga u yoki bu yurtni suyurg'ol qilganda, u erga, eng ishonchli kishilar sifatida barloslardan qo'shib yuborgan. Ulardan ma'muriy mansablarda ham foydalanilgan. Masalan, Tag'ay - bug'o barlos Buxoroni, Dodmalik barlos Hisori Shodmonni, G'iyosiddin barlosning o'g'li Kirmanni boshqargan. Amir Temur vafotidan keyin barloslar uning avlodlariga sadoqat bilan xizmat qilishda davom etadi. Shoxruh Mirzo davlat siyosatini ular doimo qo'llab - quvvatlab kelganlar, Ulug'bek 14 yil Qashg'arni o'z hukmida saqlab turishida ko'proq ularga suyangan, Pirmuhammad barlosning 84 Qashg'arni boshqarishida barloslar bosh - qosh bo'lganlar . Abdurazzoq Samarqandiyning ma'lumotlariga ko'ra, XV asrda barloslar Temuriylar davlatining turli viloyatlarida yashab, ularning vakillari amir unvonida temuriyzodalarga xizmat 85 qilgan . Ular avval joylarda etnografik urug' jamoalari sifatida yashab keldilar. Keyin mahalliy aholi til ta'sirida mutlaqo turkiylashadilar. Ammo, Movarounnahr va uning atrof viloyatlarida Shayboniylar hukmronligi o'rnatilgach, barloslarning avvalgi mavkei pasayib ketdi. Mahalliy sug'diy tilli aholi va o'zga etnik guruhlarning turkiylashish jarayoni avval Sirdaryoning o'rta va quyi havzalarida jadal kechadi. Bu mintaqada turkiylashgan qang'ar -qangli elati tarkib topadi. Qang'ar - qangli elatining etnik tarkibi ko'p komponentli bo'lib, unda turkiy jilo ustuvor mavqega ega edi. Biroq, Kangkia (Qang') davlati parchalangach, K.Sh.Shoniyozov qayd qilganidek, ko'p etnik komponentli qang'ar elati ham tarqab ketdi, yaxlit elat sifatida rivojlanishda davom etmadi. O'z davrida uning tarkibida bo'lgan qanglilar Chingizxon bosqiniga qadar Xorazmda va Samarqand atrofida yashaganlar. Ularning asosiy qismi Dashti Qipchoqda, Balxash qo'li atroflarida, Ila daryosi sohillarida ko'chib yurganlar. Ularning Dashti Qipchoq guruhlari Amir Temur davrida Zarafshon vodiysi va Toshkent vohasiga ko'chib kelib, mahalliy aholi bilan 86 aralashib o'troqlashib ketadilar . O'zbek xalqi etnik tarkibida ustuvor o'rin olgan turkiy ajdodlarimizdan yana biri qarluqlardir. Qaluqlarning O'rta Osiyo hududlariga kirib kelishi bir necha xronologik bosqichlarda yuz bergan. Ularning birinchi guruhi milodiy VI asrdan boshlab Farg'ona vodiysi, Toshkent vohasi va 87 Toxaristonga kelib o'rnashib, mahalliy aholi bilan aralashib, qorishib, o'troqlashib ketgan . Ikkinchi guruh qarluqlar Mo'g'ullar bosqini davrida Ila daryosi havzasi va Ettisuvdan Toshkent va Zarafshon vohalariga, Shimoliy Toxaristonga kelib o'rnashib, bu erlarda oldindan kelib qolgan 88 urug' - aymoqlari bilan qo'shilib ketadilar . Qarluqlarning uchinchi guruhi XV asrda Dashti 89 Qipchoqdan Farg'ona vodiysiga ko'chib kelgan . Karluqlar va ularga qardosh xalach va chigil qabilalari XIV-XV asrlarda Zarafshon vohasida, Toxaristonda yashar edilar. Ular Movarounnahrning siyosiy hayotida muhim rol o'ynaganlar. Dashti Qipchoqda qolib ketgan qarluqlar guruhi Shayboniy qo'shinlari bilan birga XVI asr boshlarida Movarounnahrga kirib 90 keladilar . O'zbek xalqi etnik tarkibida arg'unlar o'z o'rnini topgan. Sirdaryoning o'ng qirg'oq quyi havzalarida yashovchi arg'unlarning ayrim guruhlari VIII -XII asrlar davomida Toshkent vohasiga, Farg'ona vodiysining O'zgan atroflariga, Zarafshon vohasi va Janubiy O'zbekiston hududlariga